				                ZAPISNIK
sa 10. sjednice Vijeća Mjesnog odbora „August Šenoa“, održane 18. veljače 2022. u prostorijama MO u ulici Pavla Hatza 8, s početkom u 18 sati

Nazočni članovi vijeća MO: Sonja Braut-Kazić, Đurđa Golubić, Robert Borenić, Pavao Babić
Odsutni: Dubravka Golubić- Krpan (opravdano, zbog bolesti)

DNEVNI RED
1. Financijski plan MO „August Šenoa“ za 2022..godinu
2. Plan MKA MO „August Šenoa“ za 2022.godinu
3. Korištenje prostora MO „August Šenoa“
4. Pitanja i prijedlozi
















Ad.1. Financijski plan MO „August Šenoa“ za 2022..godinu
Predsjednica Vijeća Mjesnog odbora Sonja Braut-Kazić predstavila je članovima Vijeća MO Financijski plan MO „August Šenoa“ za 2022. godinu iz kojeg se vidi iznos predviđenih prihoda i rashoda koji se, većim dijelom, odnose na usluge tekućeg i investicijskog održavanja (PMKO MO). To uključuje održavanje javnih zelenih površina i nerazvrstanih cesta, a preostali manji dio odnosi se na naknade članovima vijeća MO i ostale nespomenute rashode njegovog poslovanja.

Članovi Vijeća MO jednoglasno donose

FINANCIJSKI PLAN
Mjesnog Odbora ''August Šenoa''
za 2022.

Članak 1.
Financijski plan Mjesnog odbora ''August Šenoa'' za 2022. (dalje u tekstu: Plan) sastoji se od:

PRIHODA:										577.200,00
RASHODA:										577.200,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	577.200,00

	6711
	PRIHODI ZA FINANCIRANJE RASHODA POSLOVANJA
	577.200,00

	

	Šifra
	A) RASHODI
	IZNOS
(u kunama)

	
	RASHODI MJESNOG ODBORA UKUPNO
	577.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	501.000,00

	
	ODRŽAVANJE JAVNIH ZELENIH POVRŠINA
	258.000,00

	
	ODRŽAVANJE NERAZVRSTANIH CESTA
	243.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu.

Članak 4.
Plan će biti objavljen na oglasnoj ploči u sjedištu Mjesnog odbora.


Ad.2. Plan MKA MO „August Šenoa“ za 2022.godin
U Planu malih komunalnih akcija MO „August Šenoa“ za 2022. razrađeno je trošenje planiranih sredstava za održavanje javnih zelenih površina (Zagrebački holding d.o.o., podružnica Zrinjevac) i redovito održavanje nerazvrstanih cesta (Zagrebački holding, d.o.o., podružnica Zagrebačke ceste). 
Što se prvoga tiče, pratit će se poslovi održavanja 36.860 m2 uređenih javnih zelenih površina na području Mjesnog odbora. A što se drugoga tiče, pratit će se redovito ljetno i zimsko održavanje, kao i asfalterski program koji se, prema planu, odnose na ukupno 28.899 m2 nerazvrstanih cesta na području Mjesnog odbora. 

Vijeće MO  jednoglasno donosi 
Plan malih komunalnih akcija
Mjesnog odbora ''August Šenoa'' u 2022.



1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''August Šenoa'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
- održavanja javnih zelenih površina i
- redovitog održavanja nerazvrstanih cesta.


2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


3. Planirana sredstva za financiranje ovog plana u iznosu od ukupno 501.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	258.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	243.000,00

	Ukupno
	501.000,00




4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
Ovaj plan odnosi se na poslove održavanja 36.860 m² uređenih javnih zelenih površina na području Mjesnog odbora.


5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
Ovaj plan odnosi se na poslove redovnog održavanja 28.899 m² nerazvrstanih cesta na području Mjesnog odbora.
Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
- 70 % ili 170.000,00 kuna za asfalterski program i
- 30 % ili 73.000,00 kuna za ostale poslove redovnog održavanja.


6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Donji grad u 2022.



Ad.3. Korištenje prostora MO

Zahtjeve za korištenje prostora MO „August Šenoa“ nakon roka od 28. siječnja 2022. podnijelo je troje dugogodišnjih korisnika: SDP, strukovna udruga HUPCA i udruga radiestezista i bioterapeuta.

Budući da nisu imali primjedbi na podnesene zahtjeve, prisutni vijećnici prihvatili su da im se ove godine ponovno odobri korištenje prostora MO „August Šenoa“.
Ad.4. Pitanja i prijedlozi

Pod točkom predviđenom za pitanja i prijedloge, predsjednica Vijeća Sonja Braut-Kazić prvo je prenijela članovima Vijeća MO da, osim što postoji gotov projekt uređenja dječjeg igrališta na Strossmayerovom trgu, dobre su šanse da bi ga se moglo i ostvariti, o čemu će se uskoro raspravljati na Vijeću gradske četvrti Donji grad.

Što se problema s parkinzima na području ovog MO tiče, malo optimizma izazvala je obavijest da je obavljeno prebrojavanje svih vrsta parkinga kako bi građanima možda mogla postati pristupačnim i ona parkirna mjesta koja su bila izuzeta po bilo kojoj osnovi koja više ne postoji u stvarnosti.

Između odašiljanja poziva na 10. sjednicu i dana njezinog održavanja, pristigla su dva dokumenta koja su propisani Statutom Grada Zagreba, pa su trebali biti predstavljeni vijećnicima.
Prvo je Izvješće o radu Vijeća Mjesnog odbora „August Šenoa“ u 2021. godinu, a koje je radilo u dva saziva. Pa je od ukupno 11 održanih sjednica, 3 održao prošli saziv a, nakon lokalnih izbora, 8 sjedinica osigurao je sadašnji saziv Mjesnog odbora.
Članovi Vijeća su ovo izvješće primili na znanje.
Drugi dokument bio je Program rada Vijeća Mjesnog odbora „August Šenoa“ za 2022. godinu koji se donosi na osnovu Poslovnika i Pravila istog, a temelji na najaktualnijim komunalnim potrebama građana da bi one mogle biti zadovoljene i unaprijeđene. 
Osim uloge u kvalitetnom radu Mjesnog odbora i podržavanja programa udruga i grupa građana koji koriste njegove prostore, pozivat će se građane da sa svojim idejama i prijedlozima sudjeluju u unapijeđenju kvalitete života na području MO „August Šenoa“.
Dogovoreno je da će do iduće sjednice članovi Vijeća MO promisliti o mogućim aktivnostim i idejma za poboljšanje života na području MO „August Šenoa“ i onda će raspravljati o njima i uobličiti najkvalitetnije.

Sjednica je završena u 19.15 sati.
Zapisnik je vodio Robert Borenić

KLASA:  024-08/22-003/411
URBROJ:  251-13-11-1-22-2                                                          
Zagreb, 18. veljače 2022.

Predsjednica 
Vijeća MO “August Šenoa“
[bookmark: _GoBack]Sonja  Braut-Kazić, v.r.

